cyanic-selkie/wikianc huggingface dataset:
राममूर्ति नायडू (पहलवान)
पढाई लिखाई और पहलवानी
राममूर्ति के चाचा पुलिस में थे जहाँ प्रत्येक सिपाही को शारीरिक प्रशिक्षण दिया जाता था अत: उसका वहाँ मन लग गया। अब तो वह परिश्रम से पढ़ाई भी करता और शारीरिक व्यायाम भी। उसको बाडी बिल्डिंग में बड़ा मजा आता था। नारायणस्वामी ने उसको फिटनेस सेण्टर में दाखिल करा दिया जहाँ उसने जी तोड़ अभ्यास किया और महाबली का सपना लिये अपने गाँव लौटा। लेकिन गाँव के माहौल में उसे प्रसिद्धि के बजाय व्यंग्य वाणों का सामना करना पड़ा जिससे उत्तेजित होकर वह गाँव के पट्ठों को पटक-पटक कर मारने लगा। आखिरकार परेशान होकर पिता वैंकन्ना उसे फिर अपने भाई के पास विजयनगर छोड़ आये। चाचा ने भतीजे की कुश्ती में रुचि को देखते हुए उसे मद्रास भेज दिया जहाँ पूरे एक साल रहकर पहलवानी का गहन प्रशिक्षण प्राप्त कर विजयनगर वापस लौट आया। नारायणस्वामी ने उसे एक विद्यालय में शारीरिक प्रशिक्षक (फिजिकल इन्स्ट्रक्टर) की नौकरी दिला दी।
सर्कस कम्पनी का गठन
विजयनगर में नौकरी के अतिरिक्त राममूर्ति ने शारीरिक बल के खुले प्रदर्शन शुरू किये जिनमें जनता की अपार भीड़ जुटा करती थी। एक बार लार्ड मिण्टो विजयनगर आये। राममूर्ति को एक खेल सूझा। उसने उनकी लम्बी चौड़ी मोटर कार का पीछे का हुड कस कर पकड़ लिया और उनके ड्राइवर को कार स्टार्ट करने को कहा। लार्ड मिण्टो के आश्चर्य का ठिकाना न रहा जब कार एक इन्च भी आगे न बढ़ सकी। इस्से राममूर्ति की ख्याति दूर-दूर तक फैल गयी। अब उसके मन में एक विचार आया-क्यों न शारीरिक बल के प्रदर्शन से जनता का मनोरंजन किया जाये और पैसा भी कमाया जाये। उसके एक मित्र पोट्टी पुन्थूलू ने इस विचार को क्रियान्वित करने में पूरा सहयोग किया। दोनों की मेहनत रंग लायी और प्रोफेसर राममूर्ति की सर्कस कम्पनी ने अपने शो के कई कीर्तिमान स्थापित किये।
सर्कस के माध्यम से देशभक्ति का जागरण
बी॰ चन्द्रैया नायडू के परामर्श से उन्होंने सर्कस की कला का उपयोग देशभक्ति का ज्वार जगाने में किया। जहाँ एक ओर वे अपने शारीरिक बल के अद्भुत प्रदर्शन से जनता का ध्यान आकर्षित करते वहाँ दूसरी ओर नौजवानों को दण्ड बैठक की आसान विधि बताकर शारीरिक बल बढ़ाने की सीख भी देते ताकि समय आने पर शत्रु को मुँह तोड़ जबाब दिया जा सके। इस प्रकार उनकी सर्कस कम्पनी ने पूरे हिन्दुस्तान का भ्रमण किया और स्थान-स्थान पर युवाओं को देशभक्ति का पाठ पढाया। इलाहाबाद के कांग्रेस अधिवेशन में महामना मदनमोहन मालवीय ने उन्हें अपने शारीरिक बल का प्रदर्शन करने के लिये आमन्त्रित किया। इलाहाबाद में जो आश्चर्यजनक प्रदर्शन उन्होंने किये उनसे उनकी ख्याति देश की सीमाओं को पार कर विदेश में जा पहुँची। मालवीय जी ने उन्हें इसके लिये प्रेरित किया और साधन भी उपलब्ध कराये।
विदेशों में भी बल का अद्भुत प्रदर्शन
सबसे पहले उन्होंने लन्दन जाकर बकिंघम पैलेस में किंग जॉर्ज पंचम और क्वीन मैरी के समक्ष प्रदर्शन किया। उनका आश्चर्यजनक प्रदर्शन देख ब्रिटेन के राजा और रानी इतने अभिभूत हुए कि उन्हें इण्डियन हरकुलिस और इण्डियन सैण्डोज जैसे विशेषण प्रदान किये। जब उन्होंने जार्ज पंचम के सामने अंग्रेजी में इन दोनों विशेषणों के साथ-साथ भारतीय मल्ल विद्या के पौरोणिक प्रतीक भीम का तुलनात्मक विवरण पेश किया तो किंग जॉर्ज को अपनी भूल का अहसास हुआ और उसने खड़े होकर माफी माँगी। इतना ही नहीं, ब्रिटिश सम्राट ने सरकारी आदेश पारित कर प्रोफेसर राममूर्ति के लिये कलियुगी भीम की उपाधि का सार्वजनिक ऐलान किया और इंग्लैण्ड में पूरे राजकीय सम्मान के साथ उन्हें यह उपाधि दी गयी। इसके पश्चात उन्हें कई देशों से बुलावा आया और वे वहाँ खुशी-खुशी गये।
स्पेन में राममूर्ति की धाक
फ्रांस, जर्मनी और जापान में भारतीय शक्ति का लोहा मनवा कर प्रोफेसर साहब स्पेन गये। स्पेन की बुल फाइट देखने के लिये उन्हें आमन्त्रित किया गया। बुल फाइट देखकर वे एकायक क्रोधित हो गये और उन्होंने माइक से घोषणा की कि एक वेजुबान बैल को भालों से छेदकर मार डालने में कौन सी बहादुरी है? यदि आप में से किसी स्पेन वासी में साहस और शक्ति है तो निहत्थे रिंग में उतर कर उसे परास्त करके दिखाइये। यदि आप में से कोई यह नहीं कर सकता तो मैं यह कौतुक दिखाने को प्रस्तुत हूँ। उन्होंने केवन डींग ही नहीं मारी अपितु जो कहा वह करके भी दिखाया। लोगों की आँखें फटी की फटी रह गयीं जब राममूर्ति अपना काला चोंगा पहनकर निहत्थे रिंग में उतरे और खूँख्वार साँड़ के सींग पकड़ कर अपनी बलिष्ठ भुजाओं से उस पर काबू कर लिया और मैदान से बाहर भगाकर सबको आश्चर्यचकित कर दिया। ऐसे बलवान व्यक्ति थे राममूर्ति पहलवान!
राममूर्ति की मूर्तियाँ
भारतवर्ष के इस अभिनव कलियुगी भीम प्रोफेसर राममूर्ति की एक विशालकाय मूर्ति विशाखापत्तनम के बीच रोड पर स्थापित है। दूसरी कांस्य प्रतिमा उनके पैतृक जिले श्रीकाकुलम में लगी हुई है जिसका चित्र यहाँ ऊपर दिया गया है।
वाशिंगटन कैपिटल्स
वाशिंगटन कैपिटल्स, एक प्रसिद्ध आइस हॉकी टीम है, जो वॉशिंगटन डी॰ सी॰ में आधारित है। वे नैशनल हॉकी लीग में खेलते हैं।
बरौनी तेल शोधनागार
बरौनी तेल शोधनागार  भारत के बिहार राज्य के बरौनी में स्थित है। इसे इण्डियन ऑयल कॉर्पोरेशन लिमिटेड चलाती है। रुस और रोमानिया के मदत से बना ये शोधनागार १९६४ से कार्यरत है।
सन्दर्भ
barauni
कुड़की
कुड़की भारतीय राज्य राजस्थान के पाली जिले के जैतारण तहसील का एक गाँव है। यह गाँव पाली जिले के उत्तरी भाग में नागौर जिले की सीमा के निकट स्थित है। मीरा बाई का जन्म इसी गाँव में हुआ था जिनके पिता रतन सिंह राठौड़ यहाँ के शासक थे।
जनसांख्यिकी
भारत की 2011 की जनगणना के अनुसार कुड़की गाँव की कुल जनसंख्या 4132 लोग हैं।
क्लीमेन्सन अपचयन
क्लीमेन्सन अपचयन (Clemmensen reduction)  १९१२ ई. में एरिक क्रिस्चन क्लेमेंसन द्वारा खोजी गई एक अपचयन अभिक्रिया है। इस अभिक्रिया में ऐल्डिहाइड एवं कीटोनों को एल्केन समूह में बदला जा सकता है। एल्डिहाइड एवं कीटोन का कार्बोनिल समूह अमलगमित जिंक एवं सांद्र हाइड्रोक्लोरिक अम्ल द्वारा अभिक्रिया के साथ गरम करने पर एल्केन समूह में परिवर्तित हो जाते हैं।  इस अभिक्रिया का नाम डैनिश रसायनज्ञ एरिक क्रिश्चियन क्लीमेन्सन के नाम पर पड़ा है।
इबू पटेल
इबू पटेल (जन्म: 9 नवंबर 1975, इंग्लिश: Eboo Patel) अमेरिकी-भारतीय सामाजिक कार्यकर्ता, वैश्विक अंतर्धामिक युवा आंदोलन के संस्थापक हैं और पूर्व अमेरिका राष्ट्रपति, बराक ओबामा के सलाहकारों में थे।
शिक्षा
ईबू पटेल भारत में जन्मे और ग्लेन एलिन, इलिनोइस में पले-बढ़े, वहां इलिनोइस विश्वविद्यालय में उरबाना-शैंपेन में प्रशिक्षित हुए। यहाँ उन्होंने समाजशास्त्र में मास्टर डिग्री प्राप्त की। इसके बाद ऑक्सफोर्ड विश्वविद्यालय से धर्म का समाजशास्त्र में डॉक्टर की उपाधि प्राप्त की।
लेखन कार्य और व्यस्तता
पटेल ने 2007 में आत्मकथा सहित कई किताबें लिखीं, जिसमें एक्ट्स ऑफ फेथ: द स्टोरी ऑफ ए अमेरिकन मुस्लिम, द स्ट्रगल फॉर द सोल ऑफ ए जनरेशन प्रमुख हैं। लुइसविले सेमिनरी के 200,000 डॉलर के पुरस्कार के लिए 70 अंतर्राष्ट्रीय प्रविष्टियां थीं। पटेल को वर्ष 2007 में लिखी अपनी जीवनी "एक्ट्स ऑफ फेथ : द स्टोरी ऑफ अमेरिकन मुस्लिम,द स्ट्रगल फॉर द सोल ऑफ जेनेरेशन" के लिए पुरस्कार मिला है।
पुरस्कार और सम्मान
पटेल को कई पुरस्कार मिले हैं, जिसमें छह विश्वविद्यालयों से डॉक्टरेट की मानद उपाधि शामिल है। अन्य प्रशंसाओं का चयन निम्नलिखित है: 2009: स्टैनफोर्ड यूनिवर्सिटी से मुस्लिम अमेरिकन कंट्रीब्यूशन अवार्ड 2009: धार्मिक स्वतंत्रता के लिए चार स्वतंत्रता पुरस्कार 2010: धर्म श्रेणी में ग्रेमवीर पुरस्कार 2010: कॉमन ग्राउंड अवार्ड 2012: हॉफस्ट्रा विश्वविद्यालय से गुरु नानक इंटरफेथ पुरस्कार
शीतल राणे महाजन
शीतल राणे महाजन एक भारतीय महिला स्काईडाइविंग एडवंचरिस्ट हैं। वे सात महाद्वीपों में स्काईडाइविंग कर चुकी हैं, जिसके लिए उन्हें एयरो क्लब ऑफ इंडिया ने पिछले साल उन्हें प्रतिष्ठित साबिहा गोक्सेन मेडल के लिए नामित किया था। स्काईडाइविंग में 18 नेशनल और 6 से ज्यादा अंतर्राष्ट्रीय रिकॉर्ड उनके नाम हैं। दुनियाभर में अब तक वे 704 जंप लगा चुकी हैं। उन्होने अप्रैल, 2004 में एडवेंचर स्पोर्ट की शुरुआत की। तब उन्होंने नॉर्थ पोल पर माइनस 37 डिग्री टेम्परेचर में 2400 फीट से छलांग लगाई। 2016 में एंटार्कटिका में 11,600 फीट से जंप किया। तब शीतल की उम्र महज 23 साल थी और ऐसा करने वाली दुनिया की पहली और यंगेस्ट महिला बनीं। अभी हाल ही में उन्होने नऊवारी साड़ी पहनकर स्काइ डाइव करके थाइलैंड में एक खास रिकार्ड अपने नाम किया है।
शीतल राणे महाराष्ट्र के पुणे की निवासी हैं। उनके दो जुड़वां बेटे हैं, जिनकी उम्र 9 वर्ष है।वे पद्मश्री से सम्मानित हैं।
बांग्लादेश क्रिकेट टीम का वेस्ट इंडीज दौरा 2018
बांग्लादेश क्रिकेट टीम वर्तमान में वेस्टइंडीज और संयुक्त राज्य अमेरिका के बीच जून और अगस्त 2018 के बीच दो टेस्ट, तीन एक दिवसीय अंतरराष्ट्रीय (वनडे) और तीन ट्वेंटी-20 अंतरराष्ट्रीय (टी20ई) मैच खेलने के लिए यात्रा कर रही है। लाउडरहिल, फ्लोरिडा में सेंट्रल ब्रोवार्ड रीजनल पार्क में अंतिम दो टी20ई मैच होने होंगे। दूसरा टेस्ट बांग्लादेश के आखिरी टेस्ट में खेले जाने के चौदह साल बाद जमैका में खेला जाने वाला है। बांग्लादेश ने सितंबर 2014 में वेस्टइंडीज का पिछला दौरा किया था।
यह दौरा मूल रूप से मार्च 2018 में होने की योजना थी, लेकिन अगस्त 2017 में यह घोषणा की गई थी कि आईसीसी क्रिकेट विश्व कप क्वालीफायर 2018 को समायोजित करने के लिए जुलाई 2018 की सबसे अधिक संभावनाएं जुड़ जाएंगी। मई 2018 में, बांग्लादेश क्रिकेट बोर्ड (बीसीबी) ने दौरे से पहले तीस सदस्यीय प्रारंभिक टीम की घोषणा की।
राजस्थान प्रदेश कांग्रेस कमेटी
राजस्थान प्रदेश कांग्रेस कमेटी (राजस्थान कांग्रेस या राजस्थान पीसीसी) राजस्थान राज्य में भारतीय राष्ट्रीय कांग्रेस (INC) की राज्य कांग्रेस समिति (राज्य विंग) है।
रॅफल्स होटल
इतिहास
रॅफल्स होटेल सिंगापुर की शुरुआत १८३० मे समुद्र के किनारे बने एक छोटे से निजी बीच हाउस के रूप मे हुई थी। व्यवसायिक रूप से सबसे पहले यह एमर्सन'स होटेल के नाम से जाना गया जब इसे डॉक्टर चार्ल्स एमर्सन ने पट्टे पर लिया। १८८३ मे उनकी मृत्यु के बाद रॅफल्स इन्स्टिट्यूशन ने इसे अपने अंदर ले लिया और १८८७ मे पट्टे की समाप्ति तक यह एक बोर्डिंग हाउस के रूप मे चलता रहा।
पहले पट्टे की समाप्ति के तुरंत बाद सर्कीएस ब्रदर्स ने इस संपत्ति को पुनः पट्टे पर ले लिया। कुछ ही महीनो बाद दिसंबर १, १८८७ को दस कमरो वाले रॅफल्स होटेल का उद्घाटन किया गया। समुद्र तट से इसकी नज़दीकी एवं इसकी सेवायो तथा आवास सुविधा की उच्च गुणवत्ता के कारण यह जल्द ही सुविधा संपन्न ग्राहको के बीच लोकप्रिय हो गया.
होटेल की शुरू होने के एक दशक के अंदर ही मूल आवास वाले स्थान के साथ-साथ तीनऔर इमारतें खड़ी कर दी गयीं. सबसे पहले एक दो तलों वाली शाखा खड़ी की गई जिसके तह्त २२ अतिथि कमरों के सैट बनाए गये. जल्द ही ने पास ही मे न. ३ बीच रोड पर एक नयी बिल्डिंग पट्टे पर ली गई एवं इसके नवनिर्माण के बाद १८९४ मे पाम कोर्ट विंग के निर्माण का कार्य पुरा हो गया. इन नये भवनों के बनने के बाद होटेल मे अतिथि कमरों की कुल संख्या ७५ हो गयी।
कुछ सालों बाद असली बीच हाउस वाली जगह पर एक नयी मुख्य इमारत खड़ी की गयी. प्रख्यात वास्तुकार रेजेंट अल्फ़्रेड जॉन बिडवेल ऑफ स्वॅन आंड मक्लेरेन द्वारा डिजाइन किए गये इस भवन को १८८९ तक पुरा कर लिया गया। रॅफल्स होटेल की नयी मुख्य इमारत मे उस समय मे उपलब्ध सभी आधुनिकतम सुविधाएँ, जैसे क़ि बिजली से चलने वाली रोशनी एवं पंखे, प्रदान की जा सकती थी. वास्तव मे रॅफल्स होटेल इस क्षेत्र का पहला होटेल था जिसमे बिजली से चलने वाली रोशनी लगी हुई थी।
आने वाले समय मे रॅफल्स होटेल का विस्तार होता गया एवम् इसमे कई विंग्स, एक बॉलरूम, एक बरामदा और एक बिलियर्ड्स रूम भी जुड़ गये। १९३१ के महान आर्थिक संकट (ग्रेट डिप्रेशन) का असर रॅफल्स होटेल पर भी पड़ा और सर्कीएस ब्रदर्स दिवालिया हो गये. १९३३ मे इसकी आर्थिक समस्याएँ ख़त्म हुई और रॅफल्स होटेल लिमिटेड के नाम से एक पब्लिक कंपनी की स्थापना की गयी।
आर्केड
रॅफल्स होटेल के अन्दर एक शॉपिंग आरकेड स्थित है जिसमे ४० विशेष बुटीक्स हैं. होटेल के अधिकतर रेस्तराँ भी आरकेड मे ही हैं।
रामदुलारे त्रिवेदी
रामदुलारे त्रिवेदी (जन्म: 1902, मृत्यु: 1975) संयुक्त राज्य आगरा व अवध (वर्तमान उत्तर प्रदेश) के एक प्रमुख क्रान्तिकारी थे। उन्होंने असहयोग आन्दोलन में भाग लिया था जिसके कारण उन्हें छ: महीने के कठोर कारावास की सज़ा काटनी पड़ी। जेल से छूटकर आये तो राम प्रसाद 'बिस्मिल' द्वारा गठित हिन्दुस्तान रिपब्लिकन ऐसोसिएशन के सक्रिय सदस्य बन गये। वे एक सच्चे स्वतन्त्रता सेनानी थे। उन्हें काकोरी काण्ड में केवल पाँच वर्ष के सश्रम कारावास का दण्ड मिला था। स्वतन्त्र भारत में उनका देहान्त 11 मई 1975 को कानपुर में हुआ। 1921 से 1945 तक कई बार जेल गये किन्तु स्वर नहीं बदला। प्रताप और टंकार जैसे दो दो साप्ताहिक समाचार पत्रों का सम्पादन किया। त्रिवेदी जी ने कुछ पुस्तकें भी लिखी थीं जिनमें उल्लेखनीय थी-काकोरी के दिलजले जो 1939 में छपते ही ज़ब्त हो गयी। उनकी यह पुस्तक इतिहास का एक दुर्लभ दस्तावेज़ है।
संक्षिप्त जीवनी
जेल से छूटकर आने के बाद उन्होंने पहले प्रताप में काम किया फ़िर अपना अखबार टंकार निकाला। आजीवन खादी के अतिरिक्त उन्होंने नं तो कोई अन्य वस्त्र पहना और न ही अपने स्वाभिमान की कीमत पर किसी से कभी समझौता किया।
लेखन कार्य
त्रिवेदी जी बरेली सेण्ट्रल जेल से छूटकर कानपुर आ गये। कानपुर आने के बाद विवाह किया, दो पुत्रियों को जन्म देने के बाद पत्नी चल बसीं। अपने छोटे भाई के परिवार के साथ रहते हुए पूरा जीवन काट दिया। सरकार के खिलाफ़ लेख लिखने के कारण बार बार किसी न किसी आरोप में जेल जाते रहे। उन्होंने कुछ पुस्तकें भी लिखी थीं जिनमें मुख्य हैं-
उनकी पुस्तक काकोरी के दिलजले ब्रिटिश राज द्वारा तत्काल ज़ब्त कर ली गयी। जब हिन्दुस्तान आज़ाद हो गया तो यह पुस्तक पुन: प्रकाशित हुई। त्रिवेदी जी को इस बात का बहुत मलाल रहा कि जवाहरलाल नेहरू ने अपनी आत्मकथा मेरी कहानी में काकोरी काण्ड के मुकदमें को उल्लेख करने के योग्य ही न समझा जबकि पण्डित नेहरू लखनऊ जेल में क्रान्तिकारियों से सलाह मशविरा करने अक्सर आते थे।
गोकुल शर्मा
25 दिसंबर 1985 को असम के गुवाहाटी में पैदा हुए गोकुल शर्मा वर्तमान में असम की रणजी क्रिकेट टीम के नियमित सदस्य हैं। गोरखा मूल के गोकुल ने असम के लिए अपना पहला मैच साल 2004 में अपने ही गृहनगर गुवाहाटी में तमिलनाडू के ख़िलाफ़ खेलकर प्रथम श्रेणी क्रिकेट में आगाज किया। दाएं हाथ के बल्लेबाज एवं ऑफ स्पिनर गोकुल ने उस मैच में 29 रन बनाने के अलावा एक विकेट भी झटके थे। गोकुल ने अब तक अपने प्रथम श्रेणी करियर के 41 मैचों में पांच शतको के साथ 1963 रन बनाए हैं। गेंदबाजी करते हुए अन्होंने 8 विकेट भी अपने नाम किए हैं।
गोकुल शर्मा भारत में सबसे ज्यादा प्रथम श्रेणी क्रिकेट खेलने वाले गोरखा क्रिकेटर भी हैं। उनके अलावा सर्विसेज की तरफ से रिकार्ड 23 सालों तक क्रिकेट खेलने वाले धनश्याम थापा ने 1977 से 2000 के बीच 25 प्रथम श्रेणी मुकाबलों में 885 रन बनाए थे। इस तरह गोकुल भारत के सबसे सफल गोरखा प्रथम श्रेणी क्रिकेटर भी हैं। भारत के लिए रणजी ट्रॉफी में खेलने वाले अन्य गोरखा क्रिकेटर में सर्विसेज के आर थापा ने भी 1985-86 में 1 रणजी मुकाबला खेला था। 30 साल के हो चले गोकुल सीमित ओवर के मुकाबलों मे असम के उपयोगी आलराउंडर में शुमार किए जीते हैं, उन्होंने 35 घरेलू वनडे में 604 रन बनाने के अलावा 24.16 की औसत से 24 विकेट भी चटकाएं हैं। साथ ही 21 टी 20 मैच में 140 रन के अतिरिक्त 12 विकेट भी झटके हैं।
मुनिपल्ले राजू
मुनिपल्ले राजू  तेलुगू भाषा के विख्यात साहित्यकार हैं। इनके द्वारा रचित एक कहानी–संग्रह अस्तित्त्वनदम आवली तीराना  के लिये उन्हें सन् 2006 में साहित्य अकादमी पुरस्कार से सम्मानित किया गया।
नव-धूमकेतु ( C / 2020 F3 )
C / 2020 F3 (NEOWISE), या धूमकेतु NEOWISE , एक प्रतिगामी धूमकेतु है जो 27 मार्च, 2020 को एक निकट-परवलयिक कक्षा के साथ खोजा गया था, जो NEOWISE स्पेस टेलीस्कोप का उपयोग करके खगोलविदों द्वारा किया गया था। उस समय, यह 10 वाँ परिमाण वाला धूमकेतु था, जो सूर्य से 2 AU (300 मिलियन  किमी ; 190 मिलियन  मील ) दूर और पृथ्वी से 1.7 AU (250 मिलियन किमी; 160 मिलियन मील) दूर था। [3]
जुलाई 2020 तक, यह पर्याप्त उज्ज्वल था जो नग्न आंखों को दिखाई दे। यह 1997 में धूमकेतु हेल-बोप के बाद से उत्तरी गोलार्ध में पर्यवेक्षकों के लिए दिखाई देने वाले सबसे उज्ज्वल में से एक है। अंधेरे आसमान के नीचे, यह स्पष्ट रूप से नग्न आंखों के साथ देखा जा सकता है [4] और जुलाई 2020 तक अधिकांश समय नग्न आंखों के लिए दिखाई दे सकता है। । [३]
उत्तरी गोलार्ध में पर्यवेक्षकों के लिए, सुबह में धूमकेतु कैपेला के नीचे उत्तर-पूर्वी क्षितिज के ऊपर दिखाई देता है। शाम में, उत्तर-पश्चिमी आकाश में धूमकेतु को कम देखा जा सकता है। धूमकेतु सुबह और शाम में देखा जा सकता है, क्योंकि यह है परिध्रुविय के बारे में से अक्षांश 40N। जुलाई 2020 के उत्तरार्ध में, धूमकेतु NEOWISE बिग डिपर (हल) के तारांकन के नीचे उरसा मेजर के तारामंडल से होकर गुजरता दिखाई देगा। [५] धूमकेतु वर्तमान में परिमाण 2.9 के बारे में है।
वल्य कूनम्बायिक्कुलम मन्दिर
नाम के पीछे
बहुत साल पहले इस जगह पर भद्रकाली का मन्दिर और तालाब थे। भद्रकाली देवी का अन्य नाम है ""कूरुम्बा""(കൂരുംബ)। "काव"(കാവ്) एक मलयालम शब्द है और उसका अर्थ "मंदिर" है। "कुलम"(കുളം) भी एक मलयालम शब्द है और उसका अर्थ "तालाब" है। "कूनम्बक्काव कुलम"(കൂനമ്പക്കാവ് കുളം) शब्द से इस जगह को "कूनम्बायिक्कुलम"(കൂനമ്പായിക്കുളം) नाम मिला। वल्य(വലിയ) का अर्थ है "बड़ा"। इसलिए "वल्य कूनम्बायिक्कुलम मंदिर" का अर्थ है, "भद्रकाली का बड़ा मंदिर"। मन्दिर को मलयालम में "क्षेत्रम"(ക്ഷേത്രം) कहते हैं।
शिव कपूर
खेल करियर
कपूर पर्ड्यू विश्वविद्यालय गए और संयुक्त राज्य अमेरिका में शौकिया सर्किट खेला। २००० में एशियाई खेलों में भारतीय और मलेशियाई एमेच्योर ओपन और एक व्यक्तिगत स्वर्ण पदक जीतने के लिए उनके पास एक सफल शौकिया करियर था।
एशियाई जीत और यूरोपीय दौरे
वह २००४ में पेशेवर बने और एशियाई टूर्नामेंट के एशियाई टूर ऑर्डर ऑफ मेरिट पर चौथे वर्ष की समाप्ति पर एशियाई टूर्नामेंट पर अपने दूसरे सत्र में काफी प्रभाव डाला। कपूर डलास, टेक्सास से बाहर प्रशिक्षक पीटर मर्फी के साथ काम करता है।
वह २००७ में यूरोपीय दौरे में शामिल हो गए, जिसने २००६ में एक टूर कार्ड की योग्यता के लिए एक संबद्ध सदस्य के रूप में पर्याप्त कमाई की।
शिव ने चीनी ताइपे में २०१७ येंडर हेरिटेज में एक दूसरे एशियाई टूर खिताब के लिए ११ साल और चार महीने का इंतजार किया। उन्होंने पैनासोनिक ओपन इंडिया और थाईलैंड में रॉयल कप में दो और जीत जोड़े और २०१७ में एशियाई टूर पर तीन बार जीतने वाले एकमात्र खिलाड़ी बने।
नयी शुरुआत
शिव ने २००५ में अपने रूकी वर्ष में बैंकाक में एशिया के मौसम के अंत में वोल्वो मास्टर्स जीतकर अपने आगमन का संकेत दिया और वर्ष का रूकी नाम दिया गया
२००६ में, उन्होंने ब्रिटिश ओपन में अपने पहले मेजर के लिए क्वालीफाई किया लेकिन रॉयल लिवरपूल में आधे रास्ते में कटौती की
उन्होंने २०१६ में पूर्ण खेल अधिकार खोने से पहले कई सत्रों के लिए यूरोपीय दौरे पर भी खेला। शिव ने एक तारकीय शौकिया करियर का आनंद लिया जहां मुख्य हाइलाइट २००२ में एशियाई खेलों के व्यक्तिगत स्वर्ण पदक जीत रहा था।
उनकी एशियाई टूर जीतें
२००५ वोल्वो मास्टर्स ऑफ एशिया, थाईलैंड
२०१७ येंडर हेरिटेज, चीनी ताइपेई
२०१७ पैनासोनिक ओपन इंडिया
२०१७ रॉयल कप, थाईलैंड
पलारी
पलारी का उल्लेख हो सकता है:
द राइट ऑनरेबल
द राइट ऑनरेबल (The Right Honourable) संक्षेप में (The Rt Hon. या Rt Hon.) एक ऐसी सम्माननीय शैली या सम्मानसूचक शब्द है जिसे परंपरागत रूप से यूनाइटेड किंगडम, कनाडा, ऑस्ट्रेलिया, न्यूज़ीलैंड, कुछ राष्ट्रमंडल देशों, मॉरिशस इत्यादि में कुछ अति विशिष्ट लोगों या समूहों के लिये उनके नाम के आगे उपसर्ग के रूप में प्रयोग किया जाता है।
सामूहिक संस्थाओं
द राइट ऑनरेबल विभिन्न लोगों के समूह को संदर्भित करने के लिये प्रयोग की जाती है, जैसे:
सम्मानसूचक शब्द का प्रयोग
ब्रिटेन के हाउस ऑफ कॉमन्स में सदस्य एक दूसरे को "द ऑनरेबल मेम्बर फॉर ..." यानि (<निर्वाचन क्षेत्र>) से आने वाले आदरणीय सदस्य कहकर बुलाते हैं। लेकिन अगर वह सांसद सम्राट के सलाहकार समिति में रह चुके हैं तो उन्हें "द राइट ऑनरेबल मेम्बर फॉर ..." कहकर संबोधित किया जाता है। सम्मानसूचक उपसर्ग में राइट शब्द का प्रयोग सलाहकार समिति (प्रिवी काउन्सिल) के सदस्यों के लिये किया जाता है। अन्य सांसदों के लिये यह प्रयुक्त नहीं होता है। पहले कुछ सदस्यों के लिये ऑनरेबल ऐंड रेवरेन्ड, "ऑनरेबल ऐंड गैलेन्ट" और "ऑनरेबल ऐंड लर्न्ड" ) का भी प्रयोग किया जाता था, लेकिन अब ये आम नहीं हैं।
सामान्यत: राष्ट्रकुल में मंत्रियों व न्यायधीषों को द ऑनरेबल कह कर तब तक संबोधित किया जाता है जब तक वह यूनाइटेड किंगडम की सलाहकार समिति के सदस्य नहीं चुन लिये जाते। इसके बाद उन्हें "द राइट ऑनरेबल" कह कर संबोधित किया जाता है। सामान्यत: ऐसे लोगों में प्रधानमंत्री, न्यूज़ीलैंड के न्यायाधीष व अन्य राष्ट्रकुल देशों के प्रधानमंत्री शामिल होते हैं।
ऑस्ट्रेलिया
कुछ ऑस्ट्रेलियाई जिनके परिवार इंग्लैंड के बैरों, विस्काउंट और अर्ल सामंती व्यवस्था से ताल्लुक रखते हैं भी राइट ऑनरेबल का उपयोग करते हैं। ऑस्ट्रेलिया में मेयरों को भी उनके कार्यकाल के दौरान द राइट ऑनरेबल कहकर पुकारा जाता है।
कनाडा
कनाडा में सम्मानसूचक शब्दों के रूप में, L'Honorable और le Très Honorable का फ्रेंच भाषा में संघीय सरकार द्वारा इस्तेमाल किया जाता है। सिर्फ़ सरकार के अति विशिष्ट और वरिष्ठ पदों पर नियुक्त व्यक्तिओं के लिये ही द राइट ऑनरेबल का प्रयोग होता है। कनाडा में निम्नलिखित पदवियों को धारण करने वालों को आजीवन द राइट ऑनरेबल की उपाधि मिलती है।
हालांकि कनाडा के गवर्नर जनरल इस उपाधि को किसी भी अन्य कनाडियाई विशिष्ट नागरिक को यह उपाधि प्रदान कर सकते हैं भले ही उसने कभी उपरोक्त तीन पदवियाँ धारण ना की हों।:
गवर्नर जनरलों को उनके कार्यकाल के दौरान हिज़/हर एक्सीलेम्सी से भी संबोधित किया जाता है। रानी के लिये कनाडा की परामर्श समिति व कनाडा की सीनेट के सदस्यों को द ऑनरेबल सम्मानसूचक उपसर्ग से संबोधित किया जाता है।
आयरलैंड
आयरलैंड की परामर्श समिति के सदस्य द राइट ऑनरेबल कहलाने के हकदार होते थे लेकिन दिसम्बर १९२२ में आइरिश स्वतम्त्र गणराज्य के गठन के बाद परामर्श समितियाँ भंग कर दी गयीं और उसके साथ ही यह उपाधि भी किसी को नहीं मिली। हालांकि डब्लिन के लॉर्ड मेयर ने इसका उपयोग ज़ारी रखा और अंतत: उसे भी २००१ में स्थानीय सरकार के कानूनी सुधारों के अम्तर्गत खत्म कर दिया गया।
न्यूज़ीलैंड
न्यूज़ीलैंड में प्रधानमंत्री और कुछ अन्य वरिष्ठ काबीना मंत्रीयों को परंपरागत रूप से यूनाइटेड किंगडम की परामर्श समिति में नियुक्त किया जाता था और इसलिये उन्हें भी द राइट ऑनरेबल के नाम से जाना जाता था।
अगस्त 2010 में, न्यूज़ीलैंड की रानी ने घोषणा की, कि वो व्यक्ति जो निम्नलिखित पदवियों पर हैं या कभी थे वो आजीवन द राइट ऑनरेबल कहलाने के हकदार होंगे।
ऐसा परिवर्तन इसलिये किया गया क्योंकि अब न्यूज़ीलैंड से परामर्श समिति में नियुक्तियाँ नहीं होती थीं।
यूनाइटेड किंगडम
The prefix is customarily abbreviated to "The" in many situations, but never for Privy Counsellors. The following persons are entitled to the style in a personal capacity:
The following persons are entitled to the style ex officio. The style is added to the name of the office, not the name of the person:
All other Lord Mayors are "The Right Worshipful"; other Lord Provosts do not use an honorific. By the 1920s, a number of city mayors, including that of Leeds, were unofficially using the prefix "The Right Honourable" and the matter was consequently raised in Parliament. Interestingly, the Lord Mayor of Bristol at present still uses the prefix "Right Honourable", without official sanction. The Chairman of the London County Council (LCC) was granted the style in 1935 as part of the celebrations of the silver jubilee of King George V. The Chairman of the Greater London Council, the body that replaced the LCC in 1965, was similarly granted the prefix, but was abolished in 1986.
Privy Counsellors are appointed for life by the Monarch, on the advice of the Prime Minister. All members of the British Cabinet (technically a committee of the Privy Council) are appointed to the Privy Council, as are certain other senior ministers in the government and leaders of the major political parties. The Privy Council thus includes all current and former members of the Cabinet of the United Kingdom, excepting those who have resigned from the Privy Council. The First Ministers of Scotland, Wales and Northern Ireland are also so appointed.
स्कॉटलैंड
स्कॉटलैंड के फ़्युडल बैरों को द मच ऑनर्ड शैली का उपयोग करते हैं।
यार्लगड्डा लक्ष्मी प्रसाद
यार्लगड्डा लक्ष्मी प्रसाद  तेलुगू भाषा के विख्यात साहित्यकार हैं। इनके द्वारा रचित एक उपन्यास द्रौपदी  के लिये उन्हें सन् 2009 में साहित्य अकादमी पुरस्कार से सम्मानित किया गया।
राचपालेम चन्‍द्रशेखर रेड्डी
राचपालेम चन्‍द्रशेखर रेड्डी  तेलुगू भाषा के विख्यात साहित्यकार हैं। इनके द्वारा रचित एक समालोचना मना नवलाललु - मना कथानिकलु  के लिये उन्हें सन् 2014 में साहित्य अकादमी पुरस्कार से सम्मानित किया गया।
जैत्रसिंह चौहान
जैत्रसिंह चौहान (ई०१२४८-१२८२) राजस्थान के एक राजा थे। उन्हे रणथम्भौर साम्राज्य का एक महान शासक माना जाता है। रणथम्भौर साम्राज्य में महाराजा जैत्रसिंह का १२४९ ईस्वी के लगभग राज्यारोहण हुआ था। इन्होंने रणथम्भौर साम्राज्य पर ३२ साल तक शासन किया और रणथम्भौर साम्राज्य का विस्तार किया। इनके पुत्र का नाम हम्मीरदेव चौहान था जिन्होंने अपने पिता जैत्रसिंह की याद में रणथंभोर दुर्ग में ३२ खंभो की छतरी का निर्माण करवाया था।
एरिक क्रिस्चन क्लेमेंसन
एरिक क्रिस्चन क्लेमेंसन प्रसिद्ध डच रसायनज्ञ थे। वे पहले फार्मशिष्ट भी रह चुके थे। उन्होंने १९१२ ई. में क्लीमेन्सन अपचयन अभिक्रिया की खोज की। इस अपचयन अभिक्रिया में ऐल्डिहाइड एवं कीटोनो को एल्केन समूह में बदला जा सकता है। एल्डिहाइड एवं कीटोन का कार्बोनिल समूह अमलगमित जिंक एवं सांद्र हाइड्रोक्लोरिक अम्ल द्वारा अभिक्रिया के साथ गरम करने पर एल्केन समूह में परिवर्तित हो जाते हैं
भाला
भाला एक शस्त्र को कहते हैं जो आम तौर पर लकड़ी के एक डंडे से बना होता है जिसपर धातु से बनी नोक होती है।
क़दम क़दम बढ़ाए जा
क़दम क़दम बढ़ाए जा सुभाष चन्द्र बोस द्वारा संगठित आज़ाद हिन्द फ़ौज का तेज़ क़दम ताल गीत था। इसके बोल लखीमपुर खीरी के अवधी कवि और स्वतंत्रता सेनानी वंशीधर शुक्ल ने लिखे थे। आगे चलकर यह भारत में एक बहुत लोकप्रीय देशभक्ति का गीत बन गया।
गीत
तू शेर-ए-हिन्द आगे बढ़ मरने से तू कभी न डर उड़ा के दुश्मनों का सर जोश-ए-वतन बढ़ाये जा
क़दम क़दम बढ़ाये जा ख़ुशी के गीत गाये जा ये ज़िंदगी है क़ौम की तू क़ौम पे लुटाये जा
हिम्मत तेरी बढ़ती रहे ख़ुदा तेरी सुनता रहे जो सामने तेरे खड़े तू ख़ाक़ में मिलाये जा
चलो दिल्ली पुकार के क़ौमी-निशाँ संभाल के लाल क़िले पे गाड़ के लहराये जा लहराये जा
परमाणु भौतिकी
परमाणु भौतिकी (Atomic physics) के अन्तर्गत परमाणुओं का अध्ययन इलेक्ट्रानों तथा परमाणु नाभिक के विलगित निकाय के रूप में किया जाता है। इसमें अध्ययन का बिन्दु मुख्यतः यह होता है कि नाभिक के चारों तरफ इलेक्ट्रानों का विन्यास (arrangement) कैसा है और किस प्रक्रिया के द्वारा यह विन्यास परिवर्तित होता है।
रामबन ज़िला
रामबन (अंग्रेज़ी: Ramban, उर्दु: رام بن) भारत के जम्मू और कश्मीर राज्य में एक नगर और ज़िला है। यह महान पीर पंजाल पर्वतमाला में स्थित है और राज्य के जम्मू विभाग का हिस्सा है। बनिहाल इसी ज़िले में आता है और कश्मीर घाटी में प्रवेश करने से पहले अंतिम पड़ाव है। यहाँ से रेल और जवाहर सड़क सुरंग बनने से पहले भी पास के बनिहाल दर्रे से यातायात कश्मीर जाया करता था।
भाषाएँ व समुदाय
रामबन में कश्मीरी भाषा की एक उपभाषा, रामबनी बोली जाती है - हालांकि इसमें गहरे डोगरी भाषा के प्रभाव भी देखे जाते हैं। स्थानीय आबादी लगभग ७०% मुस्लिम और ३०% हिन्दू है।
तहसील
ज़िले में आठ तहसीलें हैं:
वल्लमपट्टि वेंकट सुब्बय्या
वल्लमपट्टि वेंकट सुब्बय्या  तेलुगू भाषा के विख्यात साहित्यकार हैं। इनके द्वारा रचित एक निबंध–संग्रह कथा शिल्पम  के लिये उन्हें सन् 1999 में साहित्य अकादमी पुरस्कार से सम्मानित किया गया।
गोपी भल्ला
गोपी भल्ला एक भारतीय अभिनेता हैं। यह मुख्य रूप से सब टीवी के धारावाहिक एफ आई आर पर गोपीनाथ गंडोत्रा का किरदार निभाने के लिए जाने जाते हैं।
बैम्बो एयरवेज
बैम्बो एयरवेज एक वियतनामी एयरलाइन है। इसकी स्थापना 2017 में हुई थी और यह पहली अक्टूबर 2018 को अपनी पहली उड़ानें शुरू करेगी। यह पर्यटकों को वियतनाम में समुंदर के किनारे रिसॉर्ट्स के लिए सर्वर करेगा। यह एशिया और यूटॉप में गंतव्यों के लिए उड़ान भर जाएगा।
2018 में, कंपनी ने 24 एयरबस ए 321neo के लिए एयरबस के साथ एक समझौते पर हस्ताक्षर किए, 20 बोइंग 787 ड्रीमलाइनर के लिए बोइंग के साथ एक समझौता।
मुंशी अब्दुल करीम
हाफिज मोहम्मद अब्दुल करीम (अंग्रेज़ी: Hafiz Mohammed Abdul Karim), के रूप में "मुंशी" में जाना जाता है, महारानी विक्टोरिया, जो उसके शासनकाल के अंतिम पंद्रह वर्षों के दौरान उसे स्नेह प्राप्त एक भारतीय मुस्लिम परिचर था। करीम झाँसी ब्रिटिश भारत में, एक अस्पताल सहायक के बेटे के पास पैदा हुआ था। १८८७ में विक्टोरिया के स्वर्ण जयंती वर्ष, करीम दो रानी को नौकर बनने के चयनित भारतीयों में से एक था। विक्टोरिया उसे एक महान सौदा की तरह आया और उसे "मुंशी", हिन्दी - उर्दू अक्सर "क्लर्क" या "शिक्षक" के रूप में अनुवादित शब्द का शीर्षक दिया है। विक्टोरिया उसे उसे भारतीय सचिव नियुक्त किया है, उसे सम्मान के साथ बौछार और उसके लिए भारत में एक भूमि अनुदान प्राप्त.
वी. आर. नार्ला
''' वी. आर. नार्ला  तेलुगू भाषा के विख्यात साहित्यकार हैं। इनके द्वारा रचित एक नाटक सीता जोस्यम ''' के लिये उन्हें सन् 1980 में साहित्य अकादमी पुरस्कार से सम्मानित किया गया।
मालती चंदूर
मालती चंदूर  तेलुगू भाषा के विख्यात साहित्यकार हैं। इनके द्वारा रचित एक उपन्यास हृदयनेत्री  के लिये उन्हें सन् 1992 में साहित्य अकादमी पुरस्कार से सम्मानित किया गया।
प्रारंभिक जीवन, शिक्षा और विवाह
उनका जन्म 26 दिसंबर 1928 को भारत के आंध्र प्रदेश राज्य के कृष्णा जिले के नुज्विद गांव में हुआ। उनके पिता वेंकटचलम और उनके माता का नाम ज्ञानम्बा था। मालती अपने माता-पिता की छठी और सबसे छोटी संतान थी। उसने नुज्विद में आठवीं कक्षा उत्तीर्ण की और अपनी उच्च शिक्षा के लिए एलुरु चली गई। एलुरु में वह अपने मामा नागेश्वर राव चेंदूर के घर पर रुकी थी। 1947 में, वह और नागेश्वर राव चेंदूर दोनों मद्रास चले गए। मालती ने मद्रास में अपना माध्यमिक विद्यालय छोड़ने का प्रमाणपत्र प्राप्त किया। 1947 के अंत में मालती ने नागेश्वर राव चेंदूर से शादी की। उनकी शादी को मद्रास में स्वतंत्रता के बाद पंजीकृत पहली शादी के रूप में बताया गया था।
कार्यकाल
1949 में, चेंदूर ने एक उपन्यासकार के रूप में अपना कार्यकाल शुरू किया। उन दिनों वह रेडियो पर अपने उपन्यास सुनाती थीं। उन्होंने आंध्र प्रभा अखबार में एक साप्ताहिक कॉलम "प्रमदवनम" लिखा, जिसमें उन्होंने पाठकों के सवालों के जवाब दिए और सामाजिक और व्यक्तिगत मुद्दों पर सलाह दी। यह कॉलम 47 वर्षों तक लगातार चलता रहा।
1953 में, चेंदूर ने तेलुगु में वंतलु-पिंडिवंतालु नामक एक रसोई की किताब प्रकाशित की, जिसे कम से कम 30 बार पुन: प्रकाशित किया गया। चेंदूर ने कई अंग्रेजी उपन्यासों का तेलुगु में अनुवाद किया और उन्हें स्वाथी पत्रिका में पाथेकारतालु शीर्षक के तहत प्रकाशित किया। उनका पहला उपन्यास चंपकम-चेदापुरुगुलु था और उनकी पहली कहानी रावलावदुलु थी। उनके कुछ प्रसिद्ध उपन्यास चंपकम-चेदापुरुगुलु, ऐलोचिनचू, सादियोगम, हृदया नेत्री, सिसिरा वसन्थम, मानसुलोनी मानसु, और भूमि पुत्री हैं।  उन्होंने साप्ताहिक पत्रिकाओं के लिए लघु कथाएँ भी लिखीं। उनके उपन्यासों में महिलाओं के दैनिक जीवन में आने वाली समस्याओं के व्यावहारिक समाधान थे। उन्होंने तेलुगु भाषा में 26 उपन्यास लिखे और अन्य भाषाओं से तेलुगु में 300 से अधिक उपन्यासों का अनुवाद किया, उन्हें नवला परीचयालु शीर्षक के तहत पांच संस्करणों में प्रकाशित किया।  वह 11 वर्षों के लिए केंद्रीय फिल्म प्रमाणन बोर्ड की सदस्य भी थीं।
मृत्यु
21 अगस्त 2013 को चेन्नई में एक लंबी बीमारी के बाद उनकी मृत्यु हो गई। उनके शरीर को अनुसंधान के उद्देश्य से श्री रामचंद्र मेडिकल कॉलेज और अनुसंधान संस्थान को दान कर दिया गया था।
अरकु घाटी
अरकू घाटी भारत में आंध्र प्रदेश राज्य के विशाखपट्नम जिले में एक पर्वतीय स्थान है। यह घाटी पूर्वी घाट पर स्थित है और कई जनजातियों का निवास स्थान रहा है। अरकू घाटी दक्षिण भारत में सबसे कम प्रदूषित क्षेत्रों में से एक है तथा वाणिज्यिक रूप से कम उपयोग किया हुआ पर्यटक स्थल है।
भौगोलिक स्थिति
अरकू १८.३३३३° उत्तर और ८२.८६६७° पूर्व की दिशा में स्थित है। इसकी औसत ऊँचाई 911 मीटर (२,९८९ फुट) है।यह विशाखपट्टणम से ११४ किलोमीटर की दूरी पर स्थित है तथा उड़ीसा राज्य की सीमा के समीप है। अनंतगिरि और सुंकारीमेट्टा आरक्षित वनक्षेत्र अरकू घाटी के अभिन्न अंग हैं। यह घाटी गालिकोंड, रक्तकोंडा, सुंकारीमेट्टा तथा चितमोगोंडी जैसे पहाड़ों से चारों तरफ से घिरी हुई है। गालिकोंडा पर्वत की ऊँचाई ५००० (१,५०० मी) फुट तक है, जो आंध्र प्रदेश राज्य में सबसे ऊँचा है। यहाँ पर औसत वर्षा १७०० मिलीमीटर है, जिसमें सर्वाधिक मात्रा जून से अक्टूबर के महीनों में प्राप्त होती है।
कॉफी
अरकू अपने कॉफी पौधरोपण के लिए प्रसिद्ध है। आदिवासियों द्वारा उत्पादित भारत का प्रथम जैविक कॉफी ब्रांड सन २००७ में जारी किया गया। अरकू में उत्पादित उत्तम किस्म का कार्बनिक ब्रांड कॉफी अरकू एमराल्ड की बिक्री वैश्विक स्तर पर की जाती है। अरकू जनजातिय क्षेत्र के हजारों आदिवासी कॉफी उगाने वाले मजदूर अथवा छोटे किसान हैं।
यातायात के साधन
विशाखापट्टनम शहर से इस घाटी का संपर्क सड़क व रेल दोनों माध्यमों से है। पूर्व तट रेलवे के विशाखापट्टनम संभाग के कोत्तावलसा-किरुंडुल मार्ग में अरकू और अरकू घाटी नामक दो रेलवे स्टेशन हैं। भारतीय रेल के नेटवर्क में सिमिलिगुड़ा रेलवे स्टेशन समुद्र तट से ९९६ मीटर की ऊँचाई पर स्थित है।
पर्यटन
आंध्र प्रदेश में अरकू घाटी सभी कॉफी प्रेमियों के लिए एक स्वर्ग है। कॉफी बागानों के विशाल विस्तार के साथ, अराकू घाटी अपने प्राचीन और अछूते रूप में बनी हुई है।
यह आंध्र प्रदेश का सबसे शानदार स्थान है। मंत्रमुग्ध कर देने वाली निर्मल घाटी में कई पहाड़, अविरल घास के मैदान, धूमधाम के बगीचे शामिल हैं, जो पूरे वर्ष चलने वाले सुखद मौसम को जोड़ता है। प्रसिद्ध चूना पत्थर बोर्रा गुफाएं प्रकृति का एक नया पक्ष प्रदान करती हैं। आदिवासी से पुरानी चांदी खरीदना निश्चित रूप से उदासीन स्मृति का वादा करता है।
फिल्मों में
यहाँ की प्राकृतिक सौँदर्य ने टॉलीवुड की कई फिल्मों जैसे हैपी डेज कथा में अपनी जगह बनाया है। सन २०१० रिलीज़ हुई डार्लिंग फिल्म की शूटिंग अरकू में हुई है।
खण्डार का अजय दुर्ग
राजस्थान के सवाई माधोपुर जिले में स्थित यह दुर्ग 'अजय दुर्ग' या 'तारागढ़' के नाम से जाना जाता है। यह दुर्ग खण्डार कस्बे में स्थित है, सवाई माधोपुर से इस दुर्ग की दूरी करीब ४० किलोमीटर है। राजस्थान में इस किले का अपना अलग ही महत्व है। एक खड़ी पहाड़ी पर स्थित किले के प्रवेश द्वार पर तीन बड़े दरवाजे है। खतरनाक स्थान पर स्थित होने के कारण किले पर हमलावरों की सेनाओं द्वारा आसानी से विजय प्राप्त करना बेहद कठिन था। कहा जाता है कि खण्डार किले के सतारूड़ राजाओं में से एक राजा जिसने जो भी लड़ाई लड़ी उसमें कभी हार नहीं हुई, इसी कारण इस दुर्ग का नाम पड़ा अजय दुर्ग. मध्य काल में बना यह दुर्ग अर्द्ध चन्द्राकार सा दिखाई देता है। इस किले पर शासन करने वाले राजवंशो में से एक मेवाड़ का सिसौदिया वंश था जो कि बाद में मुगलों द्वारा उखाड़ फेंके गए।
खण्डार किले परिसर के अंदर प्रमुख सात मंदिर माने जाते है : इन मंदिरों के अलावा दो ओर अन्य मंदिर स्थित है। दुर्ग के भीतर परिसर में दो टैंक और सात तालाबों सहित जल के निकाय बने हुए हैं।
द फास्ट एंड द फ्यूरियस (2001 फ़िल्म)
द फास्ट एंड द फ्यूरियस 2001 की एक एक्शन-क्राइम फ़िल्म है। रॉब कोहेन द्वारा निर्देशित इस फ़िल्म के निर्माता नील एच॰ मोरिट्ज़ हैं, और इसकी कहानी गैरी स्कॉट थॉम्पसन और डेविड एयर ने लिखी है। यह द फास्ट एंड द फ्यूरियस फ़िल्म शृंखला की पहली फ़िल्म थी। 22 जून 2001 को रिलीज़ हुई इस फ़िल्म ने 38 मिलियन डॉलर के अपने बजट के मुकाबले कुल 207 मिलियन डॉलर की कमाई की।
संक्षेप
लॉस एंजेलिस के आस पास लगातार हो रही चोरियों से निजात पाने के लिए एल॰ए॰पी॰डी॰ (लॉस एंजेलिस पुलिस डिपार्टमेंट) इंस्पेक्टर ब्रायन ओ'कॉनर को इन चोरियों की तह तक पहुँचने का जिम्मा सौंपती है। ब्रायन एक स्ट्रीट रेसर बनकर एक अन्य रेसर डोमिनिक टोरेटो (डॉम) से मित्रता करता है। वह डॉम की बहन, मिया के माध्यम से उससे नज़दीकियां बढ़ता है, और धीरे धीरे डॉम के गुट में जगह बना लेता है, जिसमें डॉम की प्रेमिका लैटी के अतिरिक्त तीन अन्य सदस्य विन्स, लियोन और जेसी भी होते हैं। एक रात ब्रायन डॉम के विरोधी गुट के सरगना ट्रान के गेराज पर छापा मारता है, जहाँ उसे चोरी हुआ कुछ सामान रखा मिलता है। वह तुरंत एल॰ए॰पी॰डी॰ को खबर करता है, जो ट्रान और उसके सहयोगी लांस को गिरफ्तार कर लेते हैं, लेकिन वह सारा सामान वैध निकलता है, और पुलिस को ट्रान को छोड़ना पड़ता है। अगले दिन, एक रेस में जेसी ट्रान से एक कार हार जाता है, लेकिन शर्तानुसार अपनी कार ट्रान को देने की बजाय वह वहां से भाग निकलता है।
अल्मिया
अल्मिया एक हिन्दू और मुसलमान उपनाम है जो की मुख्य रूप से अल्मोड़ा, उत्तराखण्ड  के रहने वाले हैं।
विपुल रॉय
विपुल रॉय एक भारतीय अभिनेता हैं। यह सब टीवी के धारावाहिक एफ आई आर पर भोला पंडित नामक किरदार निभाया। इसके पश्चात जीनी और जूजू में भी कुछ समय कार्य किया।
वोल्गा (तेलुगु साहित्यकार)
वोल्‍गा  तेलुगू भाषा की विख्यात साहित्यकार हैं। इनका वास्तविक नाम '''पी. ललिता कुमारी है। इनके द्वारा रचित एक कहानी, विमुक्‍त ''' के लिये उन्हें सन् 2015 में साहित्य अकादमी पुरस्कार से सम्मानित किया गया।
शामला सदाशिव
शामला सदाशिव  तेलुगू भाषा के विख्यात साहित्यकार हैं। इनके द्वारा रचित एक निबंध–संग्रह स्वर लयालु  के लिये उन्हें सन् 2011 में साहित्य अकादमी पुरस्कार से सम्मानित किया गया।
रामेश्वर त्रिवेणी संगम
राजस्थान के सवाई माधोपुर जिले में स्थित तीन नदियों के संगम पर बना भगवान शिव का पवित्र स्थल राजस्थान का त्रिवेणी संगम नाम से प्रसिद्ध धार्मिक स्थल है। <br / यहां तीन प्रमुख नदियां आके मिलती है। 1. बनास नदी 2. चंबल नदी 3. सींप नदी
इतिहास
आदि महाकाव्य रामायण के अनुसार वनवास के समय भगवान राम, लक्ष्मण व सीता वर्तमान सवाई माधोपुर की खण्डार तहसील में स्थित रामेश्वर तीर्थ की जगह एक रात का विश्राम किया था। रामायण के अनुसार दक्षिणी सागर ने जब भगवान राम को रास्ता नहीं दिया तो उसे सुखाने के लिए भगवान राम ने अमोघ बाण का प्रहार किया, जिससे समुद्र के स्थान पर मरूकान्तार हो गया जो अब राजस्थान का पश्चिमोत्तर भाग है। भूगर्भशास्र भी इस बात की पुष्टि करते हैं कि जहाँ अभी रेगिस्तान है, वहां पहले समुद्र लहराता था।
धार्मिक दृष्टि से पवित्र स्थल के रूप में विख्यात यह स्थान त्रिवेणी संगम के रूप में जाना जाता है, इस स्थान पर तीन प्रमुख नदियों का मिलान होता है, इसी कारण इसे त्रिवेणी संगम नाम दिया गया है, इस जगह पर चंबल नदी, बनास नदी एवं सीप नदी आकर मिलती है, कहाँ जाता है कि प्राचीन काल में भगवान राम ने मिट्टी का शिवलिंग स्थापित करके इसी जगह पर भगवान शिव की पूजा की थी। वर्तमान में इस स्थान पर शिव भक्तों का वर्ष भर जमावड़ा लगा रहता है, चारों तरफ प्रकृति की हरियाली यहाँ के पवित्र स्थान पर चार चाँद लगा देती है। इस त्रिवेणी संगम के पास ही भगवान चतुर्भुजनाथ का मंदिर भी बना हुआ है।
मेला
रामेश्वर शिव लिंग के दर्शनार्थ दूर दराज से आने वाले भक्तजन त्रिवेणी में स्नान कर भगवान शिव के शिव लिंग का जलाभिषेक करते हैं, इस स्थान पर प्रतिवर्ष 'कार्तिक पूर्णिमा' एवं 'महा शिवरात्री' पर विशाल मेला भरता है, लाखों की तादाद में यहाँ पर भीड़ इकट्ठा होती है। इस स्थान को राजस्थान में "मीणा जनजाति का प्रयागराज" भी कहाँ जाता है।
सैयद सलीम
सैयद सलीम  तेलुगू भाषा के विख्यात साहित्यकार हैं। इनके द्वारा रचित एक उपन्यास कालुतुन्ना पूलातोटा  के लिये उन्हें सन् 2010 में साहित्य अकादमी पुरस्कार से सम्मानित किया गया।
पुर्तगाल राष्ट्रीय फुटबॉल टीम
पुर्तगाल राष्ट्रीय फुटबॉल टीम (Seleção Portuguesa de Futebol, ), 1921 से अंतर्राष्ट्रीय पुरुषों एसोसिएशन फुटबॉल प्रतियोगिता में पुर्तगाल का प्रतिनिधित्व करती है। इसे पुर्तगाली फुटबॉल फेडरेशन द्वारा नियंत्रित किया जाता है।
टीम का घरेलू स्टेडियम ओइरास में एस्टाडियो नसीओनल है, हालांकि उनके अधिकांश घरेलू खेलों को अक्सर देश भर के अन्य स्टेडियमों में भी खेला जाता है। वर्तमान मुख्य कोच फर्नांडो सैंटोस है और कप्तान क्रिस्टियानो रोनाल्डो है, जिन्होने टीम के लिये अधिकांश कैप्स और अधिकांश गोल करने का रिकॉर्ड बनाया है।
जगद्गुरु रामभद्राचार्य ग्रंथसूची
जगद्गुरु रामानन्दाचार्य स्वामी रामभद्राचार्य (जगद्गुरु रामभद्राचार्य अथवा स्वामी रामभद्राचार्य के रूप में अधिक प्रसिद्ध) चित्रकूट धाम, भारत के एक हिंदू धार्मिकनेता, शिक्षाविद्, संस्कृतविद्वान, बहुभाषाविद, कवि, लेखक, टीकाकार, दार्शनिक, संगीतकार, गायक, नाटककार और कथाकलाकार हैं। उनकी रचनाओं में कविताएँ, नाटक, शोध-निबंध, टीकाएँ, प्रवचन और अपने ग्रंथों पर स्वयं सृजित संगीतबद्ध प्रस्तुतियाँ सम्मिलित हैं। वे ९० से अधिक साहित्यिक कृतियों की रचना कर चुके हैं, जिनमें प्रकाशित पुस्तकें और अप्रकाशित पांडुलिपियां, चार महाकाव्य, तुलसीदास द्वारा रचित रामचरितमानस पर एक हिंदी भाष्य,अष्टाध्यायी पर पद्यरूप में संस्कृत भाष्य और प्रस्थानत्रयी शास्त्रों पर संस्कृत टीकाएँ शामिल हैं। उनकी रचनाओं के अनेक ऑडियो और वीडियो भी जारी हो चुके हैं। वह संस्कृत, हिंदी, अवधी, मैथिली और कई अन्य भाषाओं में लिखते हैं।
मुषिकासुर
मुषिकासुर राक्षस राजा था। वह गणेश जी से युध्द के दौरान हार गया था। हारने के बाद वह गणेश का वाहन बन गया। फिर मुषिकासुर का नाम मूषकराज पड़ गया था। यह शरीर से मूषक (चुहे) के आकार के थे
जगद्गुरु रामभद्राचार्य ग्रंथसूची
श्रीभार्गवराघवीयम् उनकी अत्यन्त प्रसिद्ध रचना है, जिसके लिए उन्हें संस्कृत साहित्य अकादमी पुरस्कार समेत अनेक पुरस्कारों से सम्मानित किया जा चुका है।[6]। उन्हें महाकवि तथा कविकुलरत्न आदि अनेक साहित्यिक उपाधियों से भी अलंकृत किया जा चुका है।
उनकी प्रमुख साहित्यिक और संगीतमय रचनाएँ, शैलियों के आधार पर विभिन्न समूहों में, नीचे सूचीबद्ध हैं।
प्रस्थानत्रयी पर संस्कृत टीकाएँ
जगद्गुरु रामभद्राचार्य ने प्रस्थानत्रयी (ब्रह्मसूत्र, भगवद्गीता और ११ उपनिषदों) पर श्रीराघवकृपाभाष्यम् नामक संस्कृत टीकाओं की रचना की है। इन टीकाओं का विमोचन १० वैशाखपूर्व १९९८ को भारत के तत्कालीन प्रधानमंत्री, अटल बिहारी वाजपेयी द्वारा किया गया था। इसके अतिरिक्त उन्होंने नारद भक्ति सूत्र पर १९९१ में श्रीराघवकृपाभाष्यम् टीका की रचना की। रामानंद सम्प्रदाय में प्रस्थानत्रयी पर संस्कृत टीका प्रस्तुत करने वाले रामभद्राचार्य द्वितीय आचार्य हैं, इनसे पूर्व स्वयं रामानंद ने आनन्दभाष्यम् नामक प्रथम टीका की रचना की थी। इस प्रकार लगभग ६०० वर्षों की कालावधि में प्रस्थानत्रयी पर प्रथम बार संस्कृत टीकाओं को रामभद्राचार्य ने प्रस्तुत किया है।
रामचरितमानस का समालोचनात्मक संस्करण
रामभद्राचार्य का सबसे विवादास्पद कार्य रामचरितमानस का समालोचनात्मक संस्करण था, जो तुलसी पीठ संस्करण के रूप में प्रकाशित किया गया था। उन पर महाकाव्य को विकृत करने का आरोप लगाया गया था, लेकिन रामभद्राचार्य द्वारा इस संस्करण के प्रकाशन से किसी को कष्ट पहुँचने पर खेद जताने पर यह विवाद शांत हो गया। उनके खिलाफ एक याचिका भी दायर की गई थी, लेकिन उसे अदालत ने खारिज कर दिया था। यह संस्करण २००५ में श्री तुलसी पीठ सेवा न्यास द्वारा प्रकाशित किया गया था।
विऑन
विऑन का उल्लेख कर सकते:
आशवरी
आसावरी ( या, आसावरी) प्राचीन भारतीय संगीताचार्यों के अनुसार राग 'श्री' की एक प्रमुख रागिनी। ऋतु, समय और भावादि का वैज्ञानिक विश्लेषण करके प्रमुख 132 प्रकार के राग-रागिनियों की कल्पना की गई थी किंतु आधुनिक विद्वानों ने यह विभेद हटाकर सबको राग की ही संज्ञा दी है। आशावरी वियोगशृंगार की रागिनी (राग) है और इसके गायन का समय दिन का द्वितीय प्रहर है। इसका लक्षण 'रागप्रकाशिका' नामक ग्रंथ (सन्‌ 1899 ई.) में यों दिया है:
अशावरी रागिनी के जो चित्र उपलब्ध हैं उनमें अपना जातीय परिधान पहने एक युवती बैठी सर्पों से खेल रही है और सामने दो बीनकार बैठे बीन बजा रहे हैं।
संरचना
आरोह: S R m P d S'
डेल४८
इतिहास
डेल४८ के निर्माण की आधिकारिक घोषणा १९ जून, २०१९ को दिल्ली, भारत में आयोजित एक कार्यक्रम में की गई। यह ग्रुप JKT48, BNK48, MNL48, AKB48 (टीम SH), AKB48 (टीम टीपी), SGO48, और CGM48 के बाद लॉन्च किया जाने वाला आठवां AKB48 सिस्टर ग्रुप था। जबकि ग्रुप का नाम भारत की राझदनी दिल्ली के नाम पर रखा गया और यह थिएटर प्रदर्शन, संगीत कार्यक्रम, अन्य मनोरंजन कार्यक्रमों, संगीत रिकॉर्ड रिलीज़, फिल्मों, मीडिया उपस्थिति सहित मनोरंजन उद्योग में शामिल है।
२०१९ में, डेल४८ ने अपना एक यूट्यूब चैनल लॉन्च किया और घोषणा की कि वह १२ से २० वर्ष की लड़कियों से आवेदन स्वीकार करेगा। पहले डेल४८ ऑडिशन का पहला दौर १९ जुलाई, २०१९ को हुआ, जिसमें १०००० से अधिक आवेदक आकर्षित हुए। प्रत्येक ऑडिशन पांच मिनट लंबा था, जिसमें एक गायन, अभिनय और नृत्य परीक्षण शामिल थे।
सदस्य
३० दिसंबर, २०१९ को डेल४८ के फर्स्ट जनरेशन मेंबर्स की घोषणा की गई, जिसमें २२ सदस्य शामिल थे।
इंद्र सुंदास
इन्द्र सुन्दास इंद्र सुंदास  नेपाली भाषा के विख्यात साहित्यकार हैं। इनके द्वारा रचित एक उपन्यास नियति  के लिये उन्हें सन् 1983 में साहित्य अकादमी पुरस्कार से सम्मानित किया गया।
आसंदीवंत
आसंदीवंत, उत्तर वैदिककाल का एक प्रसिद्ध नगर जो पश्चात्कालीन कुरुओं की राजधानी था। प्रधान और प्रथम कुरुराज परीक्षित का उल्लेख अथर्ववेद में अत्यंत श्लाघनीय रूप में हुआ है। परीक्षित की राजधानी आसंदीवंत बताया गया है। इस संबंध में विद्वानों का मतैक्य नहीं है कि पहली राजधानी आसंदीवंत था या हस्तिनापुर। एक परंपरा के अनुसार कुरुओं की राजधानी पहले आसंदीवंत होना चाहिए। कुरु और पंचाल दो निकटवर्ती क्षत्रिय शाखाएँ थीं जिनमें से पंचाल गंगा-यमुना के द्वाब में रहते थे और उनकी राजधानी कांपिल्य या कंपिला थी।
आर. पी. लामा
''' आर. पी. लामा  नेपाली भाषा के विख्यात साहित्यकार हैं। इनके द्वारा रचित एक निबंध–संग्रह इंद्रधनुष''' के लिये उन्हें सन् 1992 में साहित्य अकादमी पुरस्कार से सम्मानित किया गया।
उदय थुलुङ
उदय थुलुङ  नेपाली भाषा के विख्यात साहित्यकार हैं। इनके द्वारा रचित एक कहानी–संग्रह एकान्तवास  के लिये उन्हें सन् 2012 में साहित्य अकादमी पुरस्कार से सम्मानित किया गया।
एम. एम. गुरुंग
एम॰ एम॰ गुरुंग  नेपाली भाषा के विख्यात साहित्यकार हैं। इनके द्वारा रचित एक निबंध–संग्रह बिसिरयाको संस्कृति  के लिये उन्हें सन् 1982 में साहित्य अकादमी पुरस्कार से सम्मानित किया गया।
श्री गुरू रत्नेश्वर धाम दिघोरी
श्री गुरूरत्नेश्वर धाम दिघोरी में विश्व का अनूठा स्फटिक का शिवलिंग स्थापित है। इसकी स्थापना सिवनी निवासी एवं द्वि पीठाधीश्वर शंकाराचार्य श्री स्वरूपानंद जी महाराज द्वारा की गई है। दिनांक 15 से 22 फरवरी 2002 में एक सप्ताह धार्मिक मेला का आयोजन किया गया और स्फटिंग के अनूठे शिवलिंग की स्थापना की गई। इस दौरान देश की समस्त पीठों के शंकराचार्य के अलावा देश में प्रचलित सभी धर्मो के महान धर्माचार्य पधारे थे। स्फटिंक का शिवलिंग बर्फ की चट्टानों के बीच कई वर्षो तक पत्थर के दबे रहने से ऐसा शिविलिंग निर्मित होता है। यह शिवलिंग काश्मीर से यहां लगाया गया था। इसके पूजन का भारतीय धर्म ग्रन्थों में बहुत महत्व बताया गया है। ग्राम दिघोरी जिला सिवनी में शंकराचार्य स्वरूपानंद जी महाराज का जन्म जिस स्थान पर हुआ था, वही पर स्फटिंग के मणि शिवलिंग का वैदिक मंत्रोच्चार के बाद चारों पीठों एवं अन्य धर्माचार्य की उपस्थिति में स्थापित किया गया है। इसलिये श्री गुरूरत्नेश्वर धाम दिघोरी पहुंचने के लिए सिवनी से जबलपुर रोड पर लगभग 10 कि.मी.की दूरी पर मुख्य मार्ग पर ग्राम राहीवाडा बसा है। इस ग्राम के पश्चिम दिशा में एक बहुत बडा गेट बनाया गया है। गेट पर भगवान श्री शिवजी का परिवार विराजित है। मुख्य मार्ग से 8 कि.मी. की दूरी पर पश्चिम में ग्राम दिघोरी में श्री गुरू रत्नेश्वर धाम का विशाल मंदिर दक्षिण शैली में बना है। मंदिर में सीढी चढने के बाद एक हाल में श्री नन्दी विराजित है। इसके बाद एक गर्भगृह में स्फटिक शिवलिंग स्थापित है। मंदिर में दर्शन और पूजन से समस्त पापों का नाश होता है। यहां पर स्वंय के वाहन से पहुंचा जा सकता है। यहा प्रतिदिन धर्मावलम्बी आते रहते है। मकर संक्राति एवं महाशिवरात्रि को मेला भरता है। मंदिर के पास से पवित्र वैनगंगा नदी बहती है। जिसमे भक्त महाशिवरात्रि मे काबर भर के जल को शिवलिंग मे अर्पित करते है।
मुद्रीकरण
किसी वस्तु को वैध मुद्रा (legal tender) में बदलना मुद्रीकरण (Monetization) कहलाता है।
भारत में मुद्रीकरण
भारत सरकार ने वर्ष 2021-22 के बजट में ही संपत्ति के मुद्रीकरण पर काफी जोर देने की घोषणा की थी। भारतीय अर्थव्यवस्था कोरोना संकट के चलते काफी धीमे हो गई थी। सरकार इंफ्रास्ट्रक्चर डेवलपमेंट प्रोजेक्ट के लिए फाइनेंस जुटाने के नए विकल्प तलाश कर रही है।
राष्ट्रीय मुद्रीकरण योजना
हाल ही में वित्त मंत्री ने 6 लाख करोड़ रुपये की राष्ट्रीय मुद्रीकरण पाइपलाइन योजना की घोषणा की है। इस योजना के तहत 2022-25 तक 6 लाख करोड़ के एसेट्स बेचे जाएंगे। राष्ट्रीय मुद्रीकरण पाइपलाइन का उद्देश्य ब्राउनफील्ड परियोजनाओं में निजी क्षेत्र को शामिल करना और उन्हें राजस्व अधिकार हस्तांतरित करना है लेकिन इस परियोजना के तहत स्वामित्व का हस्तांतरण नहीं किया जाएगा। जबकि निजीकरण में सरकार राजस्व अधिकार व स्वामित्व के अधिकार का हस्तांतरण निजी क्षेत्र को कर देती हैं।
भारत के बुनियादी ढांचे के निर्माण के लिए और मूल्य बनाने में मुद्रीकरण मदद करेगा। यह सरकारी स्वामित्व को स्थानांतरित किए बिना निजी भागीदारी के नवीन तरीको को खोज करेगा।
सरकार का मानना है कि सार्वजनिक संपत्तियों को निजी निवेशकों को पट्टे पर देने से इन परिसंपत्तियों में फंसी मुक्त पूंजी को मदद मिलेगी। उदाहरण के लिए सरकार ने एक सड़क परियोजना में हजारो रुपये निवेश किया है वार्षिक टोल राजस्व के माध्यम से अपने निवेश को पुनवृत्ति करने में दशकों लग सकते है। इसके बजाय सरकार निजी निवेशक को पट्टे पर देकर अपने निवेश का एक अच्छा हिस्सा वसूल कर सकती है।
काला-गौरा भैरव मंदिर
काला-गौरा भैरव मंदिर राजस्थान के सवाई माधोपुर जिले के पूर्वी भाग में आकाश को छूता हुआ सा प्रतीत होता है। यह मंदिर बहु मंजिला रूद्र भैरव का तांत्रिक मंदिर है, जो कि प्राचीन काल से विद्यमान है। इस मंदिर के लिए कहाँ जाता है कि प्राचीन काल में यह मंदिर राजस्थान में जादू-टौनो, तंत्र-मंत्र एवं वशीकरण के लिए विख्यात था। मंदिर के प्रवेश द्वार पर दो हाथी सुंड उठाकर खड़े हुए बने हुए हैं। यहाँ दो भैरव मंदिर है जिन्हें काला-गौरा भैरव के नाम से जाना जाता है, दोनों ही मंदिरों पर सुंड उठाये गजराज चित्रित है। इन मंदिरों को तामसी व राजसी शैली में निरूपित किया गया है। यह मंदिर प्राचीन सवाई माधोपुर शहर के मुख्य द्वार पर बने हुए हैं
Kal Bhairav Mandir - panchudala
द फास्ट एंड द फ्यूरियस (1955 फ़िल्म)
द फास्ट एंड द फ्यूरियस 1955 की एक अमेरिकी फ़िल्म है।
संक्षेप
ट्रक चालक फ्रैंक वेबस्टर (जॉन आयरलैंड) जेल से भाग निकलता है, जहाँ वह उस हत्या के आरोप में कैद था, जो उसने की ही नहीं। कुछ समय बाद रेडियो समाचार रिपोर्टों के आधार पर कई नागरिक उसे एक छोटी कॉफी शॉप में घेर लेते हैं, लेकिन वह उनसे बच निकलता है। थोड़ी दूर जाकर ही वह कॉनी (डोरोथी मालोन) नाम की एक युवा महिला का अपहरण कर लेता है। फ्रैंक अपनी कार में कॉनी को बिठाकर निकल पड़ता है, लेकिन कॉनी कई बार बच निकलने की कोशिश करती है, जिससे परेशान होकर वह उसके साथ बहुत क्रूरता से बर्ताव करता है। दोनों का यह आपसी संघर्ष जल्दी ही प्यार में बदल जाता है।
जॉन पॉम्बे मगुफुली
जॉन पोंबे जोसेफ मगुफुली (जन्म: 29 अक्टूबर 1959) तंजानिया के नवनिर्वाचित राष्ट्रपति हैं। उन्होने तंजानिया में हुए राष्ट्रपति चुनावों में सीसीएम पार्टी के बैनर तले 58.46% मत प्राप्त करते हुए जीत दर्ज की। उन्होने इन चुनावों में पूर्व प्रधानमंत्री तथा विपक्ष के नेता, एडवर्ड लोवासा को पराजित किया। एडवर्ड लोसावा को कुल 39.97% मत प्राप्त हुए। इसके पूर्व वे वर्ष 2010 से तंजानिया के निर्माण मंत्री के पद पर कार्यरत थे। उसके पहले वे 1995 से 2000 तक उप निर्माण मंत्री 2000 से 2006 तक निर्माण मंत्री 2006 से 2008 तक भूमि और मानव बस्ती के मंत्री और 2008 से 2010 तक पशुधन एवं मत्स्य पालन मंत्री के रूप में अपनी सेवाएँ दे चुके हैं। वे 1995 से लगातार तंजानियाई संसद के सदस्य हैं।
शिक्षा
इन्होने 1988 में रसायन विज्ञान और गणित के साथ दार इस सलाम विश्वविद्यालय से स्नातक की उपाधि प्राप्त की। वर्ष १९९४ में रसायन विज्ञान में परास्नातक और २००९ में डॉक्टरेट की उपाधि दार इस सलाम विश्वविद्यालय से ही प्राप्त की।
शिव पंडित
शिव पंडित एक भारतीय अभिनेता हैं। यह कई धारावाहिको और फिल्मों में कार्य कर चुके हैं। यह २००६ से २००८ तक सब टीवी के एफ आई आर धारावाहिक पर हनुमान प्रसाद पांडे का किरदार निभाया।
माधो सिंह प्रथम
महाराजा सवाई माधोसिंहजी प्रथम जयपुर के प्रमुख महाराजाओं में से एक थे। राजस्थान के सवाई माधोपुर शहर की स्थापना जयपुर के पूर्व महाराजा सवाई माधोसिंहजी प्रथम ने ही 1763 ईस्वी के लगभग की थीं। सवाई माधोसिंहजी प्रथम की वजह से सवाई माधोपुर शहर 17वीं व 18वीं शताब्दी के आसपास एक ख्याति प्राप्त शहर माना जाने लगा था। राजस्थान सरकार ने 15 मई 1949 में सवाई माधोपुर शहर को सवाई माधोसिंहजी के नाम पर जिला बनाकर उनके द्वारा स्थापित शहर का सम्मान बढ़ा दिया। तब से लेकर आज तक जिले का नाम सवाई माधोपुर के रूप में भारत स्तर पर जाना जाता है।
राज्याभिषेक_29/12/1750
महाराजा सवाई माधो सिंहजी की माता मेवाड़-उदयपुर के महाराणा अमर सिंहजी द्वितीय की पुत्री चँद्र कँवरजी थी।इसके अतिरिक्त बाईजीलाल विचित्र कँवरजी और किशन कँवरजी भी चँद्र कँवर से उत्पन्न हुई थीं